Správa zo zahraničnej pracovnej cesty
1.  Účastníci ZPC:
PhDr. Daniela Birová, Centrum vedecko-technických informácií SR, Lamačská cesta 8/A, 811 04 Bratislava, vedúca projektovej kancelárie
Terézia Mišovičová, Mgr., Centrum vedecko-technických informácií SR, Lamačská cesta 8/A, 811 04 Bratislava, vedúca odboru knižnično-informačných služieb 
2.  Zahraničná pracovná cesta:
Česká republika, České Budějovice, 13.9. – 15.9.2011, Jihočeská univerzita, Studentská 800/15, 370 05 České Budějovice
Účasť na 19.konferencii „Knihovny současnosti 2011“, 13. – 15. 9. 2011.
3.  Rámcový program pobytu:
Konferencia sa konala 13.9.2011 od 13.00 hod. do 18.00 hod., 14.9.2011 od 8.00 hod. do 18.00 hod., 15.9.2011 od 8.00 hod. do 11.30 hod. Na konferencii odznelo spolu 37 príspevkov, prebehli 2 workshopy a jedna riadená diskusia. 
13.9.2011 od 13.00 hod. do 18.00 hod.: Trendy rozvoja verejných knižníc 
14.9.2011 od 8.00 hod. do 12.00 hod.: Centralizované knižničné služby (sekcia I)
					   Online služby knižníc a digitálny svet (sekcia II)	
					   Workshop I.: Hodnotenie knižníc metódou PLQIM	
14.9.2011 od 14.15 hod. do 18.00 hod.: Vzdelávanie používateľov (sekcia I)
					     Komunity a sociálne siete (riadená diskusia)
                                                                Workshop II.: Médiá v propagácii verejných knižíc
15.9.2011 od 8.00 hod. do 11.30 hod.: Trendy rozvoja verejných knižníc II.
Prezentácie na posteroch na tému „Informačné vzdelávanie“ (6 posterov)

4.  Stručný priebeh rokovaní, resp.  študijného pobytu:
Nosnou témou príspevkov boli výsledky prípravy a prvé realizačné návrhy „Koncepce rozvoje knihoven v ČR na léta 2011 – 2014“ (viac o téme napr. na http://knihovnam.nkp.cz/sekce.php3?page=03_Leg/koncepce2011-14.htm). Jedno celé popoludnie bolo pre časť účastníkov venované formou riadenej diskusie téme „Komunity a sociální sítě: lidé, obsah, technologie a vášeň“.  Viacero príspevkov bolo venované téme „vzdelávanie používateľov knižníc“. Príspevky z konferencie budú vystavené na www.sdruk.cz  
5.  Odporúčané závery:

V súvislosti s úlohami CVTI SR považujeme za inšpiratívne nasledujúce témy konferencie: 
•	Centralizácia služieb
Celoštátna stratégia rozvoja knižníc v ČR s dôrazom na efektívnu centralizáciu služieb a vynakladaných nákladov, ktorá je výzvou aj pre knižnice v SR a v nadväznosti aj pre CVTI SR.  Prednáška RNDr. Tomáša Řeháka, riaditeľa MsK Praha bola inšpiráciou pre meranie efektivity poskytovaných služieb aj v CVTI SR. Prezentácia bude vystavená na stránke www.sdruk.cz ). 
Odporúčania: 
Zmerať efektivitu služieb CVTI SR pomocou niektorej z prezentovaných metód.

•	Sociálne siete a komunitné aktivity
Začleňovanie knižníc do mestského, regionálneho, národného rámca spolupracujúcich inštitúcií rôzneho zamerania, ale s rovnakým cieľom – zabezpečovanie a poskytovanie služieb pre vzdelávanie, vedu a výskum. V tejto súvislosti je významný aspekt partnerskej spolupráce, „sieťovanie“ = vyhľadávanie kontaktov, ktoré získavajú ďalšie kontakty a pripravujú pôdu aj na združovanie jednotlivcov na princípe komunity, priestor pre rozvoj komunity. V CVTI SR by to mohla byť napr. komunita doktorandov, komunita používateľov e-zdrojov vymedzená záujmom o konkrétnu vednú oblasť, konkrétny zdroj informácií. Osobitne zaujímavá bola riadená diskusia na tému „Komunity a sociálne siete“. 

Odporúčania:
Cielene vytvoriť komunitu doktorandov a komunitu používateľov e-zdrojov a rozvinúť vzájomnú komunikáciu pomocou sociálnych sietí.
V CVTI SR venovať zvýšenú pozornosť  komunikácii na sociálnych sieťach, zamerať sa na zlepšenie komunikácie v rámci CVTI SR). 

•	Vzdelávanie používateľov knižníc
V rámci konferencie prebiehala výstava posterov na uvedenú tému (6 posterov) s informáciami o vzniku odbornej sekcie Sdružení knihoven ČR s názvom „IVU“ (Informačné vzdelávanie používateľov) a súčasných a pripravovaných aktivitách sekcie. Bližšie informácie o sekcii IVU: www.srduk.cz/ivu.
Odporúčania:  
Podujatie Veda v Centre obohatiť okrem výstavky kníh o zoznamy (súpisy) kníh, periodík, článkov, e-zdrojov a zverejniť ich online spolu s pozvánkou na podujatie.  

Ďalšie námety:
V roku 2012 využiť informácie získané na konferencii a venovať čísla časopisu ITlib. Informačné technológie a knižnice témam: centralizované služby v knižniciach, katalógy novej generácie, neknižničné služby v knižniciach (online platby, sociálne siete...).

6.   Prehľad prinesenej dokumentácie a miesto jej uloženia
Príspevky z konferencie sú sčasti uverejnené v tlačenom zborníku, ktorý bude zaradený do knižničného fondu CVTI SR. Všetky prezentácie budú zverejnené na stránke organizátora konferencie Sdružení knihoven ČR na www.sdruk.cz .
7.   Osobitne vyhodnotený očakávaný prínos ZPC

Konštruktívne námety, príklady riešení a odporúčania z konferencie premietnuť do plánov a pracovných postupov v CVTI SR.
8.    Spôsob zverejnenia výsledkov ZPC, prenos získaných informácií
Informácia o konferencii v rámci pravidelných „informačných pondelkov CVTI SR“ pre spolupracovníkov a širšiu odbornú verejnosť.
Príspevok v celoslovenskom odbornom knihovníckom periodiku ITlib. Informačné technológie a knižnice.

Súhlasím so zverejnením správy na internete.

Správu vypracovali: Daniela Birová, Terézia Mišovičová
Dátum: 19. 9. 2011
Správu schválil:  prof. RNDr. Ján Turňa, CSc., riaditeľ CVTI SR